Ниндэ АЭСи

Ниндэ АЭСи (кыт. 宁德核电站) — Кытайдын түштүк-чыгышындагы колдонуудагы атомдук электр станциясы. Бул атомдук электр станция Чыгыш Кытай деңизинин жээгинде, Фуцзянь провинциясынын Ниндэ шаар округунун курамына кирген Фудин уездинде жайгашкан. Ниндэ атомдук электр станциясынын курулушу 2008-жылы башталган. 2012, 2014, 2015 жана 2016 жылдары төрт реактору курулуп бүтүп колдонууга берилген. Басым алдындагы сууну колдонгон Areva француз компаниясынын реакторунун Кытайда жасалган аналогу болгон CPR-1000 реакторлору орнотулган. Ар бир реактордун кубаттуулугу 1080 МВт жана Ниндэ АЭСинин учурдагы жалпы кубаттуулугу 4320 МВт түзөт. Дагы эки энергетикалык блокту куруу пландаштырылууда. Кытайдын заманбап атомдук энергетикасынын эң маанилүү шарттарынын бири болуп, курулуш иштеринде ата-мекендик технологияларды, жабдууларды кеңири жайылтуу жана колдонуу эсептелет. Ниндэ АЭСи курууда француз адистеринин катышуусуна карабастан, жабдуулардын 80% Кытайда иштелип чыккан жана жасалган жабдуулардан турат. Ниндэ АЭСи иштеп чыккан энергия Фуцзянь провинциясын жана коңшу Чжэцзян провинциясын электр энергиясы менен камсыз кылат. Энергоблоктору Булактар Тышкы шилтемелер China Guangdong Nuclear Power Group (CGNPG) Hu Meidong; Wan Zhihong. "Work starts on nuclear power plant"